cyanic-selkie/wikianc huggingface dataset:
สะพานพระราม 5
ประวัติ
เมื่อการก่อสร้างใกล้แล้วเสร็จ กรมโยธาธิการจึงได้พิจารณาร่วมกับกรมศิลปากรในการหาชื่อเรียกสะพานวัดนครอินทร์อย่างเป็นทางการ ทางกรมศิลปากรได้พิจารณาความเหมาะสมแล้วเห็นว่า การตั้งชื่อสะพานข้ามแม่น้ำเจ้าพระยาแห่งนี้สมควรพิจารณาพระนามหรือพระสมัญญานามของพระมหากษัตริย์ในพระบรมราชจักรีวงศ์มากกว่าในราชวงศ์อื่นหรือบุคคลสำคัญทั่วไป เพื่อเฉลิมพระเกียรติในฐานะที่พระมหากษัตริย์ในพระบรมราชจักรีวงศ์ได้ทรงวางรากฐานความเจริญให้แก่กรุงเทพมหานครและเมืองในเขตปริมณฑล และเพื่อให้สอดคล้องกับชื่อสะพานข้ามแม่น้ำเจ้าพระยาส่วนใหญ่ทั้งที่สร้างเสร็จแล้วและกำลังก่อสร้างอยู่ (ในขณะนั้น) ได้แก่ สะพานพระนั่งเกล้า สะพานพระปกเกล้า สะพานพระราม 7 และสะพานพระราม 8 เป็นต้น
และเมื่อได้พิจารณาจากหลักฐานและข้อมูลทางประวัติศาสตร์ปรากฏว่า พระมหากษัตริย์ในพระบรมราชจักรีวงศ์หลายพระองค์ล้วนมีพระมหากรุณาธิคุณแก่เมืองนนทบุรีเป็นอย่างยิ่ง แต่พระองค์ที่มีความสัมพันธ์เป็นพิเศษพระองค์หนึ่งได้แก่ พระบาทสมเด็จพระจุลจอมเกล้าเจ้าอยู่หัว คือนอกจากทรงพระกรุณาโปรดเกล้าฯ ให้มีการพัฒนาในด้านต่าง ๆ แล้ว ยังโปรดเสด็จประพาสท้องที่เมืองนี้ด้วย
นอกจากนี้ สะพานแห่งใหม่นี้ยังมีที่ตั้งอยู่ไม่ไกลจากสะพานพระราม 6 และสะพานพระราม 7 เท่าใดนัก ซึ่งพระมหากษัตริย์ทั้ง 3 พระองค์ทรงมีความสัมพันธ์กันอย่างใกล้ชิดในฐานะสมเด็จพระบรมชนกนาถและพระราชโอรส จึงสมควรที่จะขนานนามสะพานเป็นการเฉลิมพระเกียรติในพื้นที่ใกล้เคียงกัน โดยมีสะพานเฉลิมพระเกียรติสมเด็จพระบรมชนกนาถตั้งอยู่ทางทิศเหนือ คือ ณ บริเวณวัดนครอินทร์นี้เอง การอัญเชิญพระนามพระบาทสมเด็จพระจุลจอมเกล้าเจ้าอยู่หัวเป็นนามสะพานครั้งนี้มีข้อพิจารณาอยู่ 3 แบบ ได้แก่
เมื่อทางกรมโยธาธิการได้ดำเนินการขอพระราชทานนาม พระบาทสมเด็จพระมหาภูมิพลอดุลยเดชมหาราช บรมนาถบพิตร จึงทรงพระกรุณาโปรดเกล้าฯ พระราชทานนามสะพานข้ามแม่น้ำเจ้าพระยาบริเวณวัดนครอินทร์แห่งนี้ว่า สะพานพระราม 5 เปิดการจราจรอย่างเป็นทางการในวันที่ 21 มิถุนายน พ.ศ. 2545 ซึ่งปีดังกล่าวนี้ยังเป็นปีที่จังหวัดนนทบุรีมีอายุ 453 ปีอีกด้วย
อนึ่ง ชื่อสะพานพระจุลจอมเกล้าและสะพานจุฬาลงกรณ์นั้นได้นำไปใช้ตั้งชื่อสะพานอยู่ก่อนหน้าแล้ว โดยสะพานพระจุลจอมเกล้าเป็นชื่อของสะพานทางรถไฟข้ามแม่น้ำตาปี อำเภอพุนพิน จังหวัดสุราษฎร์ธานี และสะพานจุฬาลงกรณ์เป็นชื่อของสะพานรถยนต์และรถไฟข้ามแม่น้ำแม่กลองในเขตตัวเมืองราชบุรี จังหวัดราชบุรี ซึ่งเดิมเรียกว่า "สะพานราชบุรี"
โรงแรมซาราโตกา
โรงแรมซาราโตกา (Hotel Saratoga) เป็นโรงแรมหรูสร้างขึ้นตามสถาปัตยกรรมนีโอคลาสสิก ตั้งอยู่ด้านหน้าของฟูเอนเตเดลาอินเดีย ริมถนนปาเซโอเดลปราโดในย่านอาบานาเก่าของกรุงอาบานา ประเทศคิวบา อาคารสร้างขึ้นในปี 1880 เพื่อใช้งานเป็นโกดัง ก่อนจะได้รับการปรับแต่งใหม่เป็นโรงแรมในปี 1933 และเปิดให้บริการใหม่อีกครั้งหลังการต่อเติมในปี 2005 ในเช้าวันที่ 6 พฤษภาคม 2022 เกิดเหตุระเบิดร้ายแรงในโรงแรม เป็นผลให้มีผู้เสียชีวิตอย่างน้อย 22 ราย
เอ็มโพเรียม
เอ็มโพเรียม (Emporium) เป็นห้างสรรพสินค้าแห่งหนึ่งในประเทศไทย โดยเป็นอาคารหลักในกลุ่มดิ เอ็มดิสทริค เปิดให้บริการเมื่อ 27 กรกฎาคม พ.ศ. 2540 ในช่วงวิกฤตต้มยำกุ้ง บริหารงานโดยบริษัท ซิตี้มอลล์ กรุ๊ป จำกัด ในกลุ่มเดอะมอลล์ ตั้งอยู่ริมถนนสุขุมวิท ติดกับสวนเบญจสิริ ในพื้นที่เขตคลองเตย นับเป็นห้างสรรพสินค้าในรูปแบบสแตนอโลนสาขาแรกและสาขาเดียวของกลุ่มเดอะมอลล์ จากเดิมที่เอ็มโพเรียมเป็นศูนย์การค้าที่เน้นความสำคัญกับตลาดลูกค้าชาวต่างชาติและลูกค้าระดับสูง
ประวัติ
เอ็มโพเรียม เริ่มก่อสร้างขึ้นในปี พ.ศ. 2537 โดยกลุ่มเดอะมอลล์ได้ซื้อที่ดินบริเวณปากซอยสุขุมวิท 24 เพื่อก่อสร้างห้างสรรพสินค้าหรูหราแห่งแรกของประเทศไทย ภายใต้ความร่วมมือกับกลุ่มตระกูลโสภณพนิช ผู้ก่อตั้งธนาคารกรุงเทพ ที่จะเข้ามาพัฒนาโครงการอาคารระฟ้า 1 หลัง ซึ่งส่วนหนึ่งเป็นโรงแรมชาเทรียมและอีกส่วนหนึ่งเป็นสำนักงานให้เช่า ตัวอาคารทั้งหมดได้รับการออกแบบโดยกลุ่มสถาปนิก Jacqueline et Henri Boiffils โดยออกแบบถึงความคลาสสิกที่เต็มไปด้วยความหรูหรา แต่แล้วการก่อสร้างกลับล่าช้ากว่ากำหนดเนื่องจากประเทศไทยเริ่มประสบภาวะเศรษฐกิจฟองสบู่จนก่อให้เกิดวิกฤตต้มยำกุ้ง ทำให้นักลงทุนหลายแห่งตัดสินใจถอนทุนออกจากโครงการเกือบทั้งหมด ยกเว้นกลุ่มโสภณพนิช โครงการพัฒนาแล้วเสร็จในช่วงกลางปี พ.ศ. 2540
ต่อมาใน พ.ศ. 2554 กลุ่มเดอะมอลล์ได้ตัดสินใจปรับปรุงโครงสร้างอาคารครั้งใหญ่ภายใต้แนวคิด "ที่สุดแห่งสุนทรียและแรงบันดาลใจ" โดยปรับสัดส่วนพื้นที่และการจัดสรรพื้นที่ใหม่ทั้งหมด ย้ายร้านค้าบางส่วนไปยังเอ็มควอเทียร์ เพิ่มพื้นที่ห้างสรรพสินค้าอีก 20% เพิ่มพื้นที่สำหรับร้านสินค้าหรูหรา ปรับโรงภาพยนตร์ขึ้นเป็นโรงภาพยนตร์สำหรับกลุ่มลูกค้าระดับสูง เพิ่มทางเชื่อมอาคารกับสถานีพร้อมพงษ์ และปรับทางเชื่อมเดิมให้มีขนาดใหญ่มากขึ้น การปรับปรุงทั้งหมดนี้ทำให้เอ็มโพเรียมกลายเป็นศูนย์การค้าที่ตกแต่งในรูปแบบหอศิลป์แห่งแรกของประเทศไทย โดยการปรับปรุงแล้วเสร็จทั้งหมดใน พ.ศ. 2557 ก่อนเอ็มควอเทียร์จะเปิดให้บริการในปีถัดมา
ใน พ.ศ. 2565 กลุ่มเดอะมอลล์ได้ดำเนินการปรับปรุงเอ็มโพเรียมครั้งใหญ่พร้อมกับเอ็มควอเทียร์ เพื่อรับการเปิดให้บริการของเอ็มสเฟียร์ โดยในครั้งนี้ กลุ่มเดอะมอลล์ ได้ตัดสินใจปิดพื้นที่เช่าเกือบทั้งหมด และให้ร้านค้าบางส่วนย้ายไปเปิดป็อปอัพสโตร์ชั่วคราวในเอ็มควอเทียร์ ก่อนเปิดร้านค้าถาวรในเอ็มสเฟียร์ และใช้พื้นที่อาคารทั้งหมดพัฒนาเป็นห้างสรรพสินค้าแยกเฉพาะเต็มรูปแบบด้วยพื้นที่กว่า 80% ในขณะที่อีก 20% เป็นร้านค้าสินค้าหรูหรา และโรงภาพยนตร์ที่ยังเปิดให้บริการตามปกติ โดยการปรับปรุงครั้งนี้กำหนดแล้วเสร็จใน พ.ศ. 2566
การจัดสรรพื้นที่
เอ็มโพเรียม แบ่งพื้นที่เป็นสองส่วน ส่วนที่หนึ่งคือห้างสรรพสินค้า ความสูง 7 ชั้น มีพื้นที่สำคัญคือห้างสรรพสินค้าเอ็มโพเรียม, สปอร์ตมอลล์ โดยมีอาดิดาสเป็นบูติกขนาดใหญ่ในพื้นที่, เพาเวอร์มอลล์ และเกมเซ็นเตอร์, บีเทรนด์, บิวตี้ฮอลล์, กูร์เม่ต์มาร์เก็ต และกูร์เม่ต์ ไวน์ เซลลาร์, กูร์เม่ต์อีตส์ ซึ่งทั้งหมดคิดเป็น 80% ของพื้นที่อาคาร ในขณะที่อีก 20% แบ่งเป็น ร้านค้าสินค้าหรูหรา และโรงภาพยนตร์เอ็มพรีเว่ ซีเนคลับ ในเครือเอสเอฟ ซีเนม่า จำนวน 5 โรงภาพยนตร์
พื้นที่อีกส่วนหนึ่งของเอ็มโพเรียม เป็นอาคารเอนกประสงค์ เอ็มโพเรียม ทาวเวอร์ ความสูง 43 ชั้น ภายในประกอบไปด้วยสองส่วนย่อย ส่วนแรกคืออาคารสำนักงานเอ็มโพเรียม ซึ่งเป็นที่ตั้งของ บจก.ซิตี้ มอลล์ กรุ๊ป และ สำนักงานย่อยของ บจก. เดอะมอลล์ กรุ๊ป รวมถึงสำนักงานของบริษัทข้ามชาติหลายแห่ง อีกส่วนหนึ่งคือโรงแรมเอ็มโพเรียมสวีท บาย ชาเทรียม จำนวน 376 ห้อง บริหารโดยกลุ่มโรงแรมชาเทรียม
โครงการเอ็มโพเรียม มีทางเชื่อมไปยังสถานีพร้อมพงษ์ของรถไฟฟ้าบีทีเอส สายสุขุมวิท รวมถึงทางเชื่อมไปยังเอ็มควอเทียร์และเอ็มสเฟียร์ ที่ชั้นเอ็ม และชั้น 1
วัดป่าอนาลโย
วัดป่าอนาลโย (อังกฤษ:Wat Pah Analayo) เป็นวัดไทยสังกัดธรรมยุติกนิกายในประเทศเยอรมนี จดทะเบียนสมาคมในประเทศเยอรมันโดยใช้ชื่อ Buddhistischer Verein NRW e.V.ตั้งขึ้นเพื่อให้พุทธศาสนิกชนในเยอรมันทั้งชาวไทยและชาติต่าง ๆ ที่สนใจในพระพุทธศาสนาในประเทศเยอรมนีได้มีโอากาสเข้ามาศึกษาพระพุทธศาสนา
ที่ตั้ง
วัดป่าอนาลโย ตั้งอยู่ที่ ถนนอิมโบเด้นเลขที่ 13 รหัสไปรษณีย์ 51570 เมืองวินเด็ค ประเทศเยอรมนี (Im Boden 13 51570 Windeck-Langenberg Germany)
ประวัติ
วัดป่าอนาลโยถือว่าเป็นวัดไทยสังกัดธรรมยุติกนิกาย ที่ที่ชื่อว่าเก่าแก่ของประเทศเยอรมัน โดยการบุกเบิกโดยท่านพระอาจารย์ชัชวาลย์ สุภทฺโท ซึ่งปัจจุบันก็คือเจ้าอาวาสแห่งนี้ โดยเริ่มตั้งแต่ ปี พ.ศ. 2532 โดยการเดินทางมาประเทศเยอรมนีเพื่อมาเยี่ยมพี่สาวแต่อยู่ได้ไม่นานเพราะปัญหาเรื่องวีซ่า ภายหลังพุทธศาสนิกชนชาวไทยได้นิมนต์ท่านมาประเทศเยอรมนีอีกครั้งที่กรุงเบอร์ลินในปี พ.ศ. 2535 และได้จำพรรษาที่เมืองฮัมบวร์ค และในปีต่อมาท่านก็ได้รับนิมนต์ให้มาจำพรรษาที่เมืองดอร์ทมุนท์ พุทธศานิชกที่เมืองดอร์ทมุนท์ให้ความสนใจในพุทธศาสนาและอยากให้ท่านสร้างวัดขึ้นที่เมืองนี้ จึงเริ่มตั้งสมาคมพุทธในแคว้นนอร์ทไรน์เวสฟาเล่น (Buddhistischer Verein NRW e.V.) เลขทะเบียนสมาคมที่ VR.4416 เพื่อให้การตั้งวัดถูกต้องตามกฎหมายของประเทศเยอรมนี หลังจากนั้นท่านได้เช่าบ้านอยู่ชั่วคราวเพื่อเก็บเงินสะสมซื้อที่ดินสร้างวัดและ ในปี พ.ศ. 2545 ท่านได้เก็บรวมรวมเงินได้จำนวนหนึ่งและได้ซื้อที่เพื่อสร้างวัดที่เมืองวินเด็คโดยซื้อที่ดินได้ 2 แปลงประมาณ 1 ไร่ และที่ดินสำหรับบริเวณสวน 1 แปลง 2 ไร่ รวมที่ดินทั้งหมดประมาณ 3 ไร่ และในวันที่ 9 ตุลาคม พ.ศ. 2546 ทำพิธีวางศิลาฤกษ์เพื่อปลูกสร้างตัวอาคาร หลังจากนั้น 1 ปี เริ่มการก่อสร้างตัวอาคารซึ่งเป็นอาคารอนกประสงค์ 2 ชั้น พื้นที่ใช้สอยประมาณ 282 ตรม.แล้วเสร็จในปี พ.ศ. 2548 และในวันที่ 13 พฤษภาคม พ.ศ. 2550 ได้จัดพิธีผูกพัทธสีมาฝั่งลูกนิมิตโดยมีพระธรรมเมธาจารย์ (อิ่ม อรินฺทโม) วัดโสมนัสราชวรวิหาร ให้ความอนุเคราะห์ เรื่องการจัดงานผูกพัทธสีมาฝังลูกนิมิต งานนี้ถือว่าเป็นครั้งแรกที่มีขึ้นในประเทศสหพันธ์สาธารณรัฐเยอรมนี โดยมีสมเด็จพระวันรัต (จุนท์ พฺรหฺมคุตฺโต) วัดบวรนิเวศราชวรวิหาร ขณะดำรงสมณศักดิ์ที่พระพรหมมุนี เป็นประธาน
นีตอกริส
นีตอกริส (Νίτωκρις) อาจจะเป็นสมเด็จพระราชินีแห่งอียิปต์โบราณพระองค์สุดท้ายของราชวงศ์ที่หก พระนามของพระองค์ได้รับการค้นพบในงานเขียนที่ถือเป็นแหล่งข้อมูลที่ค่อนข้างแม่นยำมานาน คือ เอกสารลำดับเหตุการณ์สำคัญเกี่ยวกับรัชสมัยของกษัตริย์แห่งอียิปต์โบราณที่แต่งขึ้นในศตวรรษที่ 3 ก่อนคริสต์ศักราช โดยแมนิโธ ซึ่งเป็นนักบวชชาวอียิปต์โบราณและโดยนักประวัติศาสตร์ชาวกรีกโบราณนามว่า เฮโรโดตุส ในหนังสือ ประวัติศาสตร์ (430 ปีก่อนคริสต์ศักราช) ซึ่งคิดว่าพระองค์เป็นพระราชธิดาของฟาโรห์เปปิที่ 2 กับพระมเหสีนีอิท และเป็นพระขนิษฐาของฟาโรห์เมอร์เอนเร เนมติเอมซาฟที่ 2
แมนิโธได้กล่าวว่าพระองค์ทรงโปรดให้สร้าง "พีระมิดแห่งที่สาม" ที่กีซา โดยนักประวัติศาสตร์และนักโบราณคดีสมัยใหม่ได้ระบุว่าพีระมิดดังกล่าวเป็นพีระมิดของฟาโรห์แห่งราชวงศ์ที่สี่พระนามว่า เมนคาอูเร
ลูกอีสาน (นวนิยาย)
ลูกอีสาน เป็นหนังสือนวนิยายของคำพูน บุญทวี ได้รับรางวัลวรรณกรรมสร้างสรรค์ยอดเยี่ยมแห่งอาเซียนประจำปี พ.ศ. 2522 และได้รับการนำมาสร้างเป็นภาพยนตร์เรื่อง ลูกอีสาน ในปีพ.ศ. 2525 รวมทั้งยังได้รับการจัดให้เป็นหนังสือดี 100 เล่มที่ควรอ่านอีกด้วย การเขียนของผู้เขียนสามารถสะท้อนวิถีชีวิตของชาวอีสานและบรรยายภาพได้สมจริงจนเกิดเป็นมโนภาพ
ลูกอีสาน แต่งโดย คำพูน บุญทวี ในรูปแบบนวนิยาย พิมพ์ครั้งแรก พ.ศ. 2519 ที่สำนักพิมพ์บรรณกิจ ความหนา 290 หน้า
หนังสือเล่มนี้ได้รับรางวัลดีเด่น ประเภทนิยาย ของคณะกรรมการพัฒนาหนังสือ ในงานสัปดาห์หนังสือแห่งชาติ ปีพ.ศ. 2519 และรางวัลวรรณกรรมสร้างสรรค์ยอดเยี่ยมรางวัลซีไรท์ดีเด่นประเภทนิยายประจำปี พ.ศ. 2522 ผู้เขียนซึ่งเป็นชาวอีสานโดยกำเนิดได้นำเอาประสบการณ์และ เกร็ดชีวิตเมื่อสี่สิบกว่าปีก่อนออกมาเขียน เล่าชีวิตช่วงเด็กในแผ่นดินที่ราบสูงสะท้อนออกมาเป็นเรื่องราว ชีวิตชนบทแสดงให้เห็นถึงความเป็นอยู่สภาวะธรรมชาติ ความสุข ความทุกข์ และการต่อสู้อย่างทรหด อดทนกับความแปรปรวนของธรรมชาตินับได้ว่าเป็นงานเขียนที่มีค่าต่อการศึกษาสังคมท้องถิ่นอีสานอย่างมาก
ลูกอีสาน เป็นการนำเอาเรื่องราวจากประสบการณ์ที่ผู้เขียนพบเห็น ถ่ายทอดในรูปของนิยาย โดยได้เขียนเป็นตอนๆ ประมาณ 36 ตอน เพื่อพิมพ์ลงในนิตยสารฟ้าเมืองไทย ช่วงปี พ.ศ. 2518 - 2519
ผู้เขียนใช้วิธีการเล่าเรื่องราวโดยผ่านเด็กชายคูน ซึ่งใช้ชีวิตอยู่ในถิ่นชนบท ของอีสาน แถบที่จัดได้ว่าเป็นถิ่นที่แห้งแล้งแห่งหนึ่งของไทยชีวิตความเป็นอยู่ของ ครอบครัวเด็กชายคูน ประกอบด้วยพ่อแม่ และลูก 3 คน และเพื่อนบ้านในละแวกนั้นไม่มีความแตกต่างกันนัก นั่นก็คือ ความจนข้นแค้นต้องหาอาหารตามธรรมชาติทุกอย่างที่กินได้ เมื่อความแห้งแล้งอย่างรุนแรงมาเยือน ครอบครัวเพื่อนบ้านก็เริ่มอพยพออกไป แต่ครอบครัวของเด็กชายคูน และกลุ่มที่สนิทชิดเชื้อกันยังคงอยู่ เพราะเขามีพ่อและแม่ที่เอาใจใส่ ขยันขันแข็งไม่ย่อท้อภัยและอุปสรรคต่างๆ ตลอดจนมองเห็นความสำคัญของการศึกษา แม้จะยากจนอย่างไร เด็กชายคูนก็ได้เข้าเรียนในระดับการศึกษาประชาบาล เด็กชายคูนมีเพื่อนสนิทชื่อจันดี ผู้เป็นคู่หูในการทำอะไรด้วยกันตาม ประสาเด็กผู้ชาย แล้วยังมีครอบครัวของทิดจุ่นและพี่คำกอง สองสามีภรรยา เป็นต้น
ผู้เขียนได้เล่าถึงขนบธรรมเนียม ประเพณี ตลอดจนความเชื่อของชาวอีสาน โดยผ่านเด็กชายคูน รวมไปถึงการบรรยายถึงสภาพความเป็นไปตามธรรมชาติของผู้คนและสภาพแวดล้อม เช่น การเกี้ยวพาราสีกันของทิดจุ่นและพี่คำกอง จนท้ายที่สุดก็ได้แต่งงานกัน การออกไปจับจิ้งหรีดของคูน การเดินทางไปหาปลาที่ลำน้ำชีเพื่อนำปลามาทำอาหาร และเก็บถนอมเอาไว้กินนานๆ ด้วยการทำปลาร้า เป็นต้น เรื่องราวทั้งหมด นั้นเน้นวิถีชีวิตความเป็นอยู่ แสดงวิธีการของการดำรงชีวิตตามธรรมชาติในถิ่นอีสานเป็นสิ่งสำคัญ นอกจากนั้นยังแทรกความสนุกสนามเพลิดเพลินจากการทำบุญตามประเพณีไว้หลายตอนด้วย ได้แก่การจ้างหมอลำหนู ซึ่งเป็นหมอลำประจำหมู่บ้าน ลำคู่กับหมอลำ ฝ่ายหญิงที่ว่าจ้างมาจากหมู่บ้านอื่น ทั้งกลอนลำและการแสดงออกของหมอลำทั้งสองได้สร้างความสนุกสนานครึกครื้นแก่ผู้ชมที่มาเที่ยวงานอย่างมาก
ลูกอีสานเป็นการถ่ายทอดเรื่องราวจากประสบการณ์ด้วยภาษาที่ตรงไปตรงมา และแสดงให้เห็นถึงวิถีชีวิต ความเป็นอยู่ของชาวอีสานว่าต้องเผชิญกับความยากลำบากอย่างไร การเรียนรู้ที่จะอดทนเพื่อเอาชนะกับความยากแค้นตามธรรมชาติ ด้วยความมานะบากบั่น ความเอื้ออารีที่มีให้กันในหมู่คณะ ความเคารพในระบบอาวุโส สิ่งเหล่านี้ปรากฏอยู่ในแต่ละตอนของลูกอีสาน ดังที่พ่อของคูนบอกว่า
"...เรื่องน้ำใจ พ่อของคูนเคยสอนคูนเหมือนกันว่าคนมีชื่อนั้นคือ คน รู้จักสงสารคนและช่วยเหลือคนตกทุกข์ ถ้าไม่มีสิ่งของช่วย ก็เอาแรงกายช่วย และไม่เลือกว่าคนๆ นั้นจะอยู่บ้านใด อำเภอใด"
กรณีพิพาทเรื่องลิขสิทธิ์ลูกอีสาน
คำพูน บุญทวี ได้เกิดข้อพิพาทกับบริษัทบรรณกิจเทรดดิ้ง ในเรื่องลิขสิทธิ์ของนวนิยายเรื่องลูกอีสาน เนื่องจากคุณคำพูนได้ขอร้องให้บริษัทฯ ยุติการพิมพ์เผยแพร่นวนิยายเรื่องลูกอีสาน แต่ว่าบริษัทฯ ไม่ยอม คุณคำพูน คุณกิมหลั่น และผู้ที่เกี่ยวข้องได้ร่วมกันต่อสู้คดี โดยมีคุณงามพรรณ เวชชาชีวะเป็นที่ปรึกษา และผลสุดท้าย คุณคำพูนชนะคดี และได้รับลิขสิทธิ์นวนิยายเรื่องนี้กลับคืนมา หลังจากที่ชนะคดีแล้วก็ได้ทำพิธีสู่ขวัญเนื่องในโอกาสที่ได้นวนิยายเรื่องนี้กลับคืนมา
เอจออฟเอ็มไพร์สออนไลน์
เอจออฟเอ็มไพร์สสออนไลน์ (Age of Empires Online; อักษรย่อ: AoEO) เป็นเกมคอมพิวเตอร์แนวกลยุทธ์เรียลไทม์อิงประวัติศาสตร์ ซึ่งเปิดตัว ณ วันที่ 16 สิงหาคม ค.ศ. 2011 พร้อมกับการดาวน์โหลดดิจิตอลและการจำหน่ายปลีก โดยได้อิงกับเกมซีรีส์ เอจออฟเอ็มไพร์ส ซึ่งเดิมได้รับการพัฒนาโดย บริษัทโรบอทเอนเตอร์เทนเมนท์ แต่วันที่ 24 กุมภาพันธ์ ค.ศ. 2011 ก็ได้มีการประกาศว่า แก๊สพาวเวอร์เกม ผู้สร้างซูพรีมคอมมานเดอร์ ได้ครอบครองการผลิตแทน เกมได้รับการเผยแพร่โดยบริษัทไมโครซอฟท์
รูปแบบการเล่น
เอจออฟเอ็มไพร์สสออนไลน์ มีลักษณะรูปแบบการเล่นจำนวนมาก เฉกเช่นเดียวกับในภาคก่อนหน้าของซีรีส์ ด้วยการเพิ่ม เมืองหลักที่ดำเนินโดยผู้เล่นแบบออฟไลน์, การค้นหาแบบมัลติเพลย์เยอร์ร่วมมือกัน, การศึก และการค้าขาย เกมนี้มีความพยายามในการผสมรูปแบบกลยุทธเรียลไทม์ (RTS) เข้ากับการเล่นเกมออนไลน์มัลติเพลย์เยอร์ที่มีผู้เล่นหลายคนเข้ามาเล่นในเวลาเดียวกัน เกมยังได้เพิ่มเนื้อหาใหม่ในปริมาณที่ดี ดังเช่น ไอเท็มการศึกด้วยวัสดุที่ได้รับมา
การพัฒนา
เอจออฟเอ็มไพร์สออนไลน์ ดำเนินงานภายใต้ชื่อ โปรเจกต์เอส ซึ่งเป็นเกมแรกที่ได้รับการพัฒนาโดยโรบอทเอนเตอร์เทนเมนท์ ซึ่งเป็นบริษัทที่ก่อตั้งโดยอดีตสมาชิกทีมเอนเซมเบิลสตูดิโอส์ผู้สร้างเกมชุด เอจออฟเอ็มไพร์ส เกมได้รับการประกาศถึงอย่างเป็นทางการ ณ วันที่ 16 สิงหาคม ค.ศ. 2010 บริษัทโรบอทได้รับการว่าจ้างโดยไมโครซอฟท์สำหรับการพัฒนาเกมเป็นระยะเวลากว่า 24 เดือน โดยทั้งสตูดิโอต่างมุ่งเน้นมายังโครงการนี้เพียงโครงการเดียว ในความพยายามเพื่อที่จะได้รับทุนเริ่มต้นสำหรับโครงการอื่นในอนาคตของโรบอทต่อไป
การตอบรับ
เอจออฟเอ็มไพร์สสออนไลน์ ได้รับความคิดเห็นในเชิงบวกโดยทั่วไป โดยได้รับคะแนนรวมที่ 71 คะแนนจากเว็บไซต์เมต้าคริทิค นักวิจารณ์บางรายยกย่องด้านภารกิจสหกรณ์, กราฟิก และรูปแบบการเล่นที่คุ้นเคยของ เอจออฟเอ็มไพร์ส
มะขาม
ความหมายอื่น ดูที่ อำเภอมะขาม
เฉลิมไทยอวอร์ด ครั้งที่ 8
เฉลิมไทยอวอร์ด ครั้งที่ 8 เป็นกิจกรรมที่จัดโดยสมาชิกเว็บไซต์ พันทิปดอตคอม โต๊ะเฉลิมไทย เพื่อยกย่อง เชิดชู ผลงานดีเด่น ทางด้านภาพยนตร์ ตลอดปี พ.ศ. 2553 โดยผู้ได้รับการเสนอชื่อเข้าชิงและผู้ชนะในสาขาต่าง ๆ ได้มาจากการลงคะแนนเสียงของสมาชิกเว็บไซต์ pantip ผู้มีสิทธิ์ออกเสียง ภายหลังมีการประกาศผลรางวัลขึ้นในวันที่ 4 มีนาคม พ.ศ. 2554
มะขาม
มะขาม เป็นไม้เขตร้อน มีถิ่นกำเนิดอยู่ในทวีปแอฟริกาแถบประเทศซูดาน, ประเทศแคเมอรูน, ประเทศไนจีเรีย, ประเทศเคนยา, ประเทศแซมเบีย, และประเทศแทนซาเนีย ต่อมามีการนำเข้ามาในแถบประเทศเขตร้อนของเอเชียและประเทศแถบลาตินอเมริกา และในปัจจุบันมีมากในประเทศเม็กซิโก
ชื่อมะขามในภาคต่าง ๆ เรียก มะขามไทย ภาคกลาง ขาม ภาคใต้ ตะลูบ โคราช ม่วงโคล้ง (กะเหรี่ยง-กาญจนบุรี) อำเปียล เขมร จังหวัดสุรินทร์ ในภาษาอังกฤษใช้คำว่า tamarind ซึ่งมาจากภาษาอาหรับ:تمر هندي (tamr hindī) แปลว่า Indian date
เฉลิมไทยอวอร์ด ครั้งที่ 8
:: สาขาภาพยนตร์ต่างประเทศแห่งปี
ผู้ชนะ
มะขาม
มะขามเป็นพันธุ์ไม้มงคลพระราชทานและต้นไม้ประจำจังหวัดเพชรบูรณ์ มะขามในไทยมีสองชนิดคือมะขามเปรี้ยวและมะขามหวาน โดยมะขามหวานมีหลายพันธุ์เช่น พันธุ์น้ำผึ้ง อินทผลัม หมื่นจง สีทอง ในบางครั้งจะเรียกมะขามตามลักษณะของฝัก เช่น มะขามขี้แมว คือมะขามฝักกลม มะขามกระดาน คือมะขามฝักแบน มะขามข้อเดียวคือมะขามที่ฝักมีข้อเดียวออกกลมป้อม
เฉลิมไทยอวอร์ด ครั้งที่ 8
:: สาขาภาพยนตร์ต่างประเทศแห่งปี
ผู้เข้าชิงอื่น ๆ
มะขาม
ลักษณะเฉพาะ
มะขามเป็นไม้ยืนต้นขนาดกลางจนถึงขนาดใหญ่แตกกิ่งก้านสาขามากไม่มีหนาม เปลือกต้นขรุขระและหนา สีน้ำตาลอ่อน ใบ เป็นใบประกอบ ใบเล็กออกตามกิ่งก้านใบเป็นคู่ ใบย่อยเป็นรูปขอบขนาน ปลายใบและโคนใบมน ประกอบ ด้วยใบย่อย 10–15 คู่ แต่ละใบย่อยมีขนาดเล็ก กว้าง 2–5 มม. ยาว 1–2 ซม. ออกรวมกันเป็นช่อยาว 2–16 ซม. ดอก ออกตามปลายกิ่ง ดอกมีขนาดเล็ก กลีบดอกสีเหลืองและมีจุดประสีแดง/ม่วงแดงอยู่กลางดอก ผลเป็นฝักยาว รูปร่างยาวหรือโค้ง ยาว 3-20 ซม. ฝักอ่อนมีเปลือกสีเขียวอมเทา สีน้ำตาลเกรียม เนื้อในติดกับเปลือก เมื่อแก่ฝักเปลี่ยนเป็นเปลือกแข็งกรอบหักง่าย สีน้ำตาล เนื้อในกลายเป็นสีน้ำตาลหุ้มเมล็ด เนื้อมีรสเปรี้ยว และ/หรือหวาน ซึ่งฝักหนึ่ง ๆ จะมี/หุ้มเมล็ด 3–12 เมล็ด เมล็ดแก่จะแบนเป็นมัน และมีสีน้ำตาล
เฉลิมไทยอวอร์ด ครั้งที่ 8
:: สาขาภาพยนตร์ไทยแห่งปี
ผู้ชนะ
มะขาม
ลักษณะเฉพาะ
ใบของมะขามเป็นใบประกอบแบบขนนก (pinnately compound leaves) ใบย่อยแต่ละใบแยกออกจากก้าน 2 ข้างของแกนกลาง คล้ายขนนก ถ้าปลายสุดของใบจะเป็นใบย่อยเพียงใบเดียวเรียก แบบขนนกคี่ (odd pinnate) เช่น กุหลาบ อัญชัน ก้ามปู ถ้าสุดปลายใบมี 2 ใบ เรียกแบบขนนกคู่ (even pinnate) เช่น มะขาม
เฉลิมไทยอวอร์ด ครั้งที่ 8
:: สาขาภาพยนตร์ไทยแห่งปี
ผู้เข้าชิงอื่น ๆ
มะขาม
ลักษณะเฉพาะ
การปลูกมะขาม นิยมขยายพันธุ์โดยการทาบกิ่ง ติดตาหรือต่อกิ่ง เพราะได้ผลเร็วและลดการกลายพันธุ์ ทำได้โดยเตรียมดินโดยขุดหลุมกว้าง ยาวและลึกด้านละ 60 ซม.ใส่ปุ๋ยคอกหรือปุ๋ยหมักคลุกเคล้าดินรองก้นหลุมเอากิ่งพันธุ์ลงปลูก รดน้ำให้ชุ่ม มะขามเมื่อลงดินแล้วจะโตเร็ว ควรใช้ไม้หลักพยุงไว้ให้แน่น และการบำรุงรักษาหลังเริ่มปลูก ควรเอาใจใส่ดายหญ้ารอบต้น และรดน้ำทุกวัน ขึ้นได้ในดินแทบทุกชนิดแม้แต่ดินเลว เช่นดินลูกรัง เจริญได้ดีในดินร่วนปนดินเหนียว ทนแล้งได้ดี ฤดูปลูกที่เหมาะสม คือต้นฤดูฝน ควรหาเศษหญ้าฟางคลุมโคนจนกว่าต้นจะแข็งแรง ควรฉีดยาป้องกันโรคราแป้งและแมลงพวกหนอนเจาะฝัก ด้วงเจาะเมล็ด ในระยะที่เป็นดอกอยู่
อาหาร
มะขามใช้ทำอาหารได้หลายส่วน ทั้งใบอ่อน ฝักอ่อน ฝักแก่ และเมล็ดก็นำมาคั่วรับประทานได้ มะขามเปียกที่ทำจากมะขามฝักแก่เป็นเครื่องปรุงรสเปรี้ยวที่สำคัญในอาหารไทย ทั้งแกงส้ม ต้มส้ม ไข่ลูกเขย น้ำปลาหวาน ยอดและใบมะขามอ่อนนำไปยำหรือใส่ในต้มเพื่อเพิ่มรสเปรี้ยว และยังใช้ทำขนมได้อีกหลายชนิด เช่น มะขามแช่อิ่ม มะขามแก้ว มะขามคลุก มะขามกวน เป็นต้น
เฉลิมไทยอวอร์ด ครั้งที่ 8
:: สาขางานกำกับภาพยนตร์แห่งปี (สำหรับภาพยนตร์ต่างประเทศ)
ผู้ชนะ
มะขาม
อาหาร
ยอดอ่อนและฝักอ่อนมีวิตามิน เอ มาก มะขามเปียกรสเปรี้ยว ทำให้ชุ่มคอ ลดความร้อนของร่างกายได้ดี เนื้อในฝักมะขามที่แก่จัด เรียกว่า "มะขามเปียก" มะขามเปียกอุดมด้วยกรดอินทรีย์ อาทิ กรดซิตริก (Citric Acid) กรดทาร์ทาริก (Tartaric Acid) หรือกรดมาลิก(Malic Acid) เป็นต้น มีคุณสมบัติชำระล้างความสกปรกรูขุมขน คราบไขมันบนผิวหนังได้ดี
เฉลิมไทยอวอร์ด ครั้งที่ 8
:: สาขางานกำกับภาพยนตร์แห่งปี (สำหรับภาพยนตร์ต่างประเทศ)
ผู้เข้าชิงอื่น ๆ
มะขาม
อื่น ๆ
เนื้อไม้มะขามใช้ทำเขียง ครก สาก กระดุมเกวียน หรือเผาถ่าน
คติความเชื่อ
ตามตำราพรหมชาติฉบับหลวง ถือว่ามะขามเป็นไม้มงคลชนิดหนึ่งที่ควรปลูกไว้ทางทิศตะวันตก (ประจิม) ของบ้าน เพื่อป้องกันสิ่งไม่ดี ผีร้ายมิให้มากล้ำกลาย อีกทั้งต้นมะขามยังเป็นต้นไม้ที่มีชื่อเป็นมงคลนาม ถือกันเป็นเคล็ดว่าจะทำให้มีแต่คนเกรงขาม
เฉลิมไทยอวอร์ด ครั้งที่ 8
:: สาขางานกำกับภาพยนตร์แห่งปี (สำหรับภาพยนตร์ไทย)
ผู้ชนะ
ผู้เข้าชิงอื่น ๆ
:: สาขานักแสดงชายในบทนำจากภาพยนตร์ต่างประเทศแห่งปี
ผู้ชนะ
อารามมอนเตโอลีเวโตมัจโจเร
อารามมอนเตโอลีเวโตมัจโจเร (Abbazia territoriale di Monte Oliveto Maggiore, Monte Oliveto Maggiore) เป็นอารามประจำดินแดนของคณะเบเนดิกตินที่ตั้งอยู่ราวสิบกิโลเมตรทางใต้ของเมืองอาชีอาโนในประเทศอิตาลี
เฉลิมไทยอวอร์ด ครั้งที่ 8
:: สาขานักแสดงหญิงในบทนำจากภาพยนตร์ต่างประเทศแห่งปี
ผู้เข้าชิงอื่น ๆ
อารามมอนเตโอลีเวโตมัจโจเร
กลุ่มสิ่งก่อสร้างของ ส่วนใหญ่สร้างด้วยอิฐสีแดงที่โดดเด่นจากภูมิทัศน์รอบข้างที่เป็นสีนวลเทาของดินทรายของบริเวณที่เรียกว่าแคว้นเกรเตเซเนซีซึ่งบริเวณตอนใต้ของเมืองซีเอนา
อารามมอนเตโอลีเวโตมัจโจเรเป็นอารามแม่ของคณะโอลิเวตัน ซึ่งเป็นที่มาของชื่ออารามว่าเป็น “Monte Oliveto Maggiore” (อารามโอลีเวโตใหญ่) เพื่อให้ต่างจากอารามย่อยในฟลอเรนซ์, ซานจิมิยาโน, เนเปิลส์ และ อื่นๆ
เฉลิมไทยอวอร์ด ครั้งที่ 8
:: สาขานักแสดงชายในบทนำจากภาพยนตรไทยแห่งปี
ผู้ชนะ
อารามมอนเตโอลีเวโตมัจโจเร
ประวัติ
อารามมอนเตโอลีเวโตมัจโจเรก่อตั้งขึ้นในปี ค.ศ. 1313 โดย แบร์นาร์โด โตโลเมอีจากตระกูลผู้มีฐานะดีในซีเอนา ในปี ค.ศ. 1319 หรือ ค.ศ. 1320 คณะนักบวชคาทอลิกคณะใหม่ได้รับการอนุมัติโดยบิชอปกวีโด ตาร์ลาตีในชื่อว่า “Monte Oliveto” เพื่อเป็นนัยยะถึง “Mount of Olives” ของพระทรมานของพระเยซู อารามนี้เริ่มก่อตั้งขึ้นในปี ค.ศ. 1320 กลุ่มนักบวชคณะใหม่ได้รับการอนุมัติโดยสมเด็จพระสันตะปาปาเคลเมนต์ที่ 6 ในปี ค.ศ. 1344
เฉลิมไทยอวอร์ด ครั้งที่ 8
:: สาขานักแสดงชายในบทนำจากภาพยนตรไทยแห่งปี
ผู้เข้าชิงอื่น ๆ
อารามมอนเตโอลีเวโตมัจโจเร
ประวัติ
เมื่อวันที่ 18 มกราคม ค.ศ. 1765 อารามมอนเตโอลีเวโตมัจโจเรก็มีฐานะเป็นอารามประจำดินแดน
เฉลิมไทยอวอร์ด ครั้งที่ 8
:: สาขานักแสดงหญิงในบทนำจากภาพยนตรไทยแห่งปี
ผู้ชนะ
อารามมอนเตโอลีเวโตมัจโจเร
ภายใน
อารามเข้าออกได้โดยสะพานชักที่นำไปสู่ประตูของปราสาทยุคกลางที่สร้างด้วยอิฐสีแดงประดับด้วยหอใหญ่โต การก่อสร้างเริ่มขึ้นในปี ค.ศ. 1393 เพื่อเป็นประตูป้องกันข้าศึกสำหรับกลุ่มสิ่งก่อสร้างภายในของสำนักสงฆ์ กลุ่มสิ่งก่อสร้างสร้างเสร็จในปี ค.ศ. 1526 และได้รับการบูรณปฏิสังขรณ์ในคริสต์ศตวรรษที่ 19 เหนือประตูทางเข้าเป็นประติมากรรมกระเบื้องเคลือบโดยตระกูลเดลลา รอบเบียเป็นภาพพระแม่มารีย์และพระกุมารกับทูตสวรรค์ององค์และนักบุญเบ็นเนดิคในท่าประทานพรด้านใน
เฉลิมไทยอวอร์ด ครั้งที่ 8
:: สาขานักแสดงหญิงในบทนำจากภาพยนตรไทยแห่งปี
ผู้เข้าชิงอื่น ๆ
อารามมอนเตโอลีเวโตมัจโจเร
ภายใน
หลังจากที่เข้าไปแล้วก็จะเป็นทางเดินรายด้วยต้นไซเปรส ผ่านสวนสวนพฤกษชาติที่เป็นสวนพืชพันธุ์ที่ใช้ทำยาเดิม (ถูกทำลาย ค.ศ. 1896), สระเก็บน้ำที่สร้างมาตั้งแต่ ค.ศ. 1533 ตรงสุดซอยก็จะเป็นคริสต์ศาสนสถานแบบโรมานเนสก์- กอทิก และมุขของโบสถ์ที่ด้านหน้าเป็นแบบกอทิก
เฉลิมไทยอวอร์ด ครั้งที่ 8
:: สาขานักแสดงชายในบทสมทบจากภาพยนตร์ต่างประเทศแห่งปี
ผู้ชนะ
อารามมอนเตโอลีเวโตมัจโจเร
ระเบียงฉันนบถใหญ่
“Chiostro Grande” หรือ “ระเบียงฉันนบถเอก” เป็นทรงสี่เหลี่ยมที่สร้างระหว่างปี ค.ศ. 1426 และปี ค.ศ. 1443 ตรงด้านที่เก่าที่สุดเป็นระเบียงสองชั้นและห้องลึกลงไปที่สร้างมาตั้งแต่ ค.ศ. 1439 ภายในระเบียงฉันนบถเป็นจิตรกรรมฝาผนังที่เป็นภาพชีวประวัตินักบุญเบเนดิกต์แห่งเนอร์เซียที่เขียนโดยลูกา ซิญโญเรลลีระหว่างปี ค.ศ. 1497 ถึงปี ค.ศ. 1498 และ อิลโซโดมาตั้งแต่ปี ค.ศ. 1505 งานภาพชุดนี้ถือกันว่าเป็นงานจิตรกรรมฝาผนังชิ้นสำคัญที่สุดชิ้นหนึ่งของยุคฟื้นฟูศิลปวิทยาของอิตาลี
โบสถ์
ทางเข้าโบสถ์จาก “ระเบียงฉันนบถเอก” เริ่มด้วยจิตรกรรมฝาผนัง “พระเยซูแบกกางเขน”, “พระเยซูที่คอลัมน์” และ “นักบุญเบเนดิกต์มอบวินัยให้แก่ผู้ก่อตั้งมอนเตโอลิเวโต” ที่เขียนโดยอิลโซโดมา
เฉลิมไทยอวอร์ด ครั้งที่ 8
:: สาขานักแสดงชายในบทสมทบจากภาพยนตร์ต่างประเทศแห่งปี
ผู้เข้าชิงอื่นๆ
อารามมอนเตโอลีเวโตมัจโจเร
โบสถ์
ทางเดินกลางของโบสถ์บนผังทรงกางเขน ภายในตกแต่งอย่างแพรวพราวแบบบาโรก แอบบีได้รับการปรับปรุงใหม่เป็นแบบบาโรกในปี ค.ศ. 1772 โดยจิโอวานนี อันติโอรี สิ่งที่เด่นที่สุดคืองานไม้ฝังไม้ (wooden inlaid) เป็นลวดลายในบริเวณร้องเพลงสวดที่สร้างโดยจิโอวานนี ดา เวโรนาระหว่างปี ค.ศ. 1503 ถึงปี ค.ศ. 1505 นอกจากนั้นแล้วก็ยังมีภาพเขียนโดยจาโกโป ลีกอซซี (“แม่พระรับเกียรติยกขึ้นสวรรค์” ค.ศ. 1598), หลังแท่นบูชาเอกมีกางเขนพหุรงค์ที่สร้างในคริสต์ศตวรรษที่ 14 และในห้องเก็บเครื่องพิธีมีเพดานที่เป็นงานไม้ฝังไม้ที่สร้างในปี ค.ศ. 1417.
ห้องสมุดและโรงเภสัชกรรม
บนผนังและเพดานในบริเวณบันไดขึ้นไปยังชั้นบนตกแต่งด้วยจิตรกรรมฝาผนังที่เขียนโดยอิลโซโดมา ห้องสมุดมีหนังสือด้วยกันราว 40,000 เล่ม ส่วนโรงเภสัชกรรมมีโถและแจกันสำหรับใส่เครื่องยาที่สร้างมาตั้งแต่คริสต์ศตวรรษที่ 17
ระเบียงภาพ
จิตรกรรมฝาผนัง
เฉลิมไทยอวอร์ด ครั้งที่ 8
:: สาขานักแสดงหญิงในบทสมทบจากภาพยนตร์ต่างประเทศแห่งปี
ผู้ชนะ
:: สาขานักแสดงหญิงในบทสมทบจากภาพยนตร์ไทยแห่งปี
ผู้เข้าชิงอื่น ๆ
:: สาขาบทภาพยนตร์ต่างประเทศแห่งปี
ผู้ชนะ
ผู้เข้าชิงอื่น ๆ
:: สาขาบทภาพยนตร์ไทยแห่งปี
ผู้ชนะ
ผู้เข้าชิงอื่น ๆ
:: สาขาภาพยนตร์แอนิเมชันแห่งปี
ผู้ชนะ
ผู้เข้าชิงอื่น ๆ
:: สาขาภาพยนตร์ฉายจำกัดโรงแห่งปี
ผู้ชนะ
:: สาขาภาพยนตร์นอกรอบแห่งปี
ผู้ชนะ
ผู้เข้าชิงอื่น ๆ
:: สาขาการกำกับภาพในภาพยนตร์แห่งปี (กำกับภาพ/ถ่ายภาพ)
ผู้ชนะ
ผู้เข้าชิงอื่น ๆ
:: การลำดับภาพในภาพยนตร์แห่งปี (ลำดับภาพ/ตัดต่อภาพ)
ผู้ชนะ
ผู้เข้าชิงอื่น ๆ
:: สาขางานศิลป์ในภาพยนตร์แห่งปี (กำกับศิลป์/เครื่องแต่งกาย/แต่งหน้า)
ผู้เข้าชิงอื่น ๆ ออกแบบงานสร้างและกำกับศิลป์ โดย Stuart Craig และ Stephenie McMillan ออกแบบเครื่องแต่งกาย โดย Jany Temime แต่งหน้าและทำผม โดย Amanda Knight, Nick Dudman, Mark Coulier และ Lisa Tomblin ออกแบบงานสร้างและกำกับศิลป์ โดย David Warren, Anastasia Masaro และ Caroline Smith ออกแบบเครื่องแต่งกาย โดย Monique Prudhomme แต่งหน้าและทำผม โดย Sarah Monzani ออกแบบงานสร้างและกำกับศิลป์ โดย Guy Hendrix Dyas, Larry Dias และ Douglas A. Mowat ออกแบบเครื่องแต่งกาย โดย Jeffrey Kurland แต่งหน้าและทำผม โดย Luisa Abel, Janice Alexander และ Terry Baliel ออกแบบงานสร้างและกำกับศิลป์ โดย Dente Ferretti, Max Biscoe, Robert Guerra, Christina Ann Wilson และ Francesca Lo Shiavo ออกแบบเครื่องแต่งกาย โดย Sandy Powell แต่งหน้าและทำผม โดย Jerry Popolis และ Manlio Rocchetti
:: สาขางานเสียงในภาพยนตร์แห่งปี (บันทึกเสียง/ตัดต่อเสียง)
ผู้ชนะ
ผู้เข้าชิงอื่น ๆ
:: สาขาดนตรีประกอบภาพยนตร์แห่งปี
ผู้ชนะ
ผู้เข้าชิงอื่น ๆ
:: สาขาเพลงประกอบจากภาพยนตร์ต่างประเทศแห่งปี
ผู้ชนะ
ผู้เข้าชิงอื่น ๆ
:: สาขาเพลงประกอบจากภาพยนตร์ไทยแห่งปี
ผู้ชนะ
ผู้เข้าชิงอื่น ๆ
:: สาขาเทคนิคพิเศษทางภาพแห่งปี
ผู้ชนะ
ผู้เข้าชิงอื่น ๆ
เทคโน
เทคโน (techno) เป็นรูปแบบของดนตรีอิเล็กทรอนิกส์แดนซ์ ที่เกิดขึ้นในดีทรอยต์ รัฐมิชิแกน ในสหรัฐอเมริกา ในช่วงกลางถึงปลายทศวรรษ 1980 คำว่า techno ได้ถูกจัดเป็นแนวดนตรีครั้งแรกในปี ค.ศ. 1988  แม้ว่าเทคโนจะมีแนวย่อยที่หลายแนวแต่ดีทรอยต์เทคโนเป็นรากฐานที่มีการเกิดแนวเพลงย่อยจำนวนมาก
เฉพาะรูปแบบแล้ว โดยทั่วไปเทคโน ได้ผลิตแบบบรรเลงดนตรีอย่างซ้ำ ๆ ในการใช้งานอย่างต่อเนื่องของชุดดีเจ จังหวะเสียงกลองส่วนใหญ่มักจะอยู่ในเวลาปานกลาง (4/4) ที่เวลาถูกตั้งค่ากับกลองเบสในแต่ละจังหวะโน้ตสี่ส่วน จังหวะเล่นย้อนหลังจะเป็นเสียงกลองเล็กหรือเสียงตบมือในสองและสี่จังหวะของท่อนและเปิดเสียงฉาบเพื่อการทำให้เกิดเสียงในทุกครั้งต่อวินาทีที่ท่อนแปด จังหวะมีค่อนข้างที่จะแตกต่างกันไประหว่างประมาณ 120 จังหวะต่อนาที (จังหวะโน้ตสี่ส่วนเท่ากับ 120 ต่อนาที) และ 150 ครั้งต่อนาทีที่ขึ้นอยู่กับสไตล์ของเทคโน
ใช้ความคิดสร้างสรรค์ของเทคโนโลยีในการผลิตเพลง เช่น ดรัมแมชชีน เครื่องสังเคราะห์เสียงและดิจิทัลออดิโอเวิร์กสเตชัน ถูกมองว่าเป็นสิ่งสำคัญของสุนทรียะของเพลง หลายโปรดิวเซอร์เพลงได้ใช้ เครื่องดนตรีอิเล็กทรอนิกส์แบบย้อนยุคในการสร้างสิ่งที่พวกเขาคิดว่าจะเป็นเทคโนเสียงจริง ดรัมแมชชีนในทศวรรษ 1980 เช่น ทีอาร์-808 ของโรแลนด์ และ ทีอาร์-909 มีราคาแพงมากและการเลียนแบบซอฟต์แวร์ย้อนยุคของเทคโนโลยีดังกล่าวได้อยู่ในความแพร่หลายในหมู่โปรดิวเซอร์
หน้าลายพรม
หน้าลายพรม (Carpet page) เป็นลักษณะอย่างหนึ่งของหนังสือวิจิตรของศิลปะเกาะ ซึ่งเป็นหน้าหนังสือที่ส่วนใหญ่จะเป็นลวดลายตกแต่งที่เป็นลายเรขาคณิต ที่อาจจะรวมทั้งรูปสัตว์ที่วาดซ้ำกันเป็นลาย งานลักษณะนี้มักจะใช้เป็นหน้าเริ่มต้นของพระวรสารแต่ละตอนของพระวรสารสี่ฉบับ คำว่า “หน้าลายพรม” หมายถึงหน้าหนังสือวิจิตรของศาสนายูดาย, ศาสนาคริสต์ และ ศาสนาอิสลามที่ไม่ข้อคความ และจะมีก็แต่ลวดลายตกแต่งเท่านั้น  หน้าลายพรมแตกต่างจากหน้าที่อุทิศให้กับหน้าที่มีอักษรตัวต้นประดิษฐ์ แม้ว่าการตกแต่งโดยทั่วไปแล้วจะคล้ายคลึงกันก็ตาม
หน้าลายพรมเป็นหน้าที่มีวัตถุประสงค์เพียงเพื่อการตกแต่งด้วยสีสันอันสดใส, เส้นที่มีพลัง และลายสอดประสานอันซับซ้อน ลักษณะของการตกแต่งมักจะมีความสมมาตร หรือเกือบจะมีความสมมาตร ทั้งตามแนวนอนและตามแนวตั้ง นักประวัติศาสตร์ศิลป์บางท่านสันนิษฐานว่าเป็นงานศิลปะที่มีต้นรากมาจากการตกแต่งหน้าหนังสือของชาวค็อพท์ และที่แน่ที่สุดคือเป็นงานที่ยืมมาจากงานโลหะร่วมสมัย และพรมโอเรียนทัลหรือผ้าแบบอื่นๆ เองก็อาจจะมีอิทธิพลต่อหน้าลายพรมดังกล่าวด้วย  ตราและหนังสือพระวรสารสโตนีเฮิร์สท์ก็เป็นสัญลักษณ์ของการเขียนหน้าลายพรมอย่างง่ายๆ และงานหน้าปกโลหะอีกสองสามชิ้นที่ยังคงหลงเหลืออยู่จากสมัยเดียวกันเช่น “พระวรสารลินเดา” ก็เป็นงานที่มีลักษณะใกล้เคียงกัน ที่มาอีกแห่งหนึ่งคือลวดลายของพื้นโมเสกของโรมันที่พบในบริเตนในสมัยหลังโรมัน “พระวรสารไคเรนซิส” ภาษาฮิบรูจากคริสต์ศตวรรษที่ 9 ก็มีหน้าหนังสือที่คล้ายกันกับหน้าลายพรม
งานชิ้นแรกที่สุดที่มีหน้าลายพรมมาจากต้นคริสต์ศตวรรษที่ 7 “หนังสือบอบบิโอ โอโรซิอัส” และมีลักษณะที่ใกล้เคียงกับการตกแต่งของปลายยุคโบราณมากกว่า งานหน้าลายพรมที่สำคัญๆก็ได้แก่ “พระวรสารเคลล์ส”, “พระวรสารลินดิสฟาร์น”, “พระวรสารเดอร์โรว์” และหนังสือวิจิตรฉบับอื่นๆ
พระโมฆราชเถระ
พระโมฆราชเถระ เป็นศิษย์ของพราหมณ์พาวรีที่ถูกส่งมาทูลถามปัญหาทั้ง 16 ต่อพระพุทธเจ้า ณ ปาสาณเจดีย์ โดยมีอชิตมาณพเป็นหัวหน้าคณะศิษย์ทั้ง 16 ของพราหมณ์พาวรี ต่อมาทั้งหมดได้บรรลุธรรมและอุปสมบทเป็นพระภิกษุในพระพุทธศาสนา เป็นผู้มีส่วนสำคัญในการช่วยพระพุทธเจ้าเผยแพร่พระพุทธศาสนา โดยนับเนื่องในพระอสีติมหาสาวก 80 องค์สำคัญของพระพุทธศาสนา พระโมฆราชเถระนั้น เมื่อบรรลุธรรมแล้วท่านมีใจยินดีในการครองจีวรเศร้าหมอง ด้วยเหตุนี้พระพุทธเจ้าจึงยกย่องท่านว่าเป็นเอตทัคคะเลิศกว่าภิกษุทั้งหลายในด้าน ผู้ทรงจีวรเศร้าหมอง
ประวัติ
พระโมฆราช เกิดในตระกูลพราหรมณ์ ชาวเมืองสาวัตถี เมื่อมีอายุพอสมควรแก่การศึกษาศิลปะวิทยาตามประเพณีพราหมณ์ จึงได้ไปฝากตัวเป็นศิษย์ของพราหมณ์พาวรี ผู้เป็นปุโรหิตที่ปรึกษาของพระเจ้าปเสนทิโกศลต่อมา พราหมณ์พาวรี เบื่อหน่ายชีวิตการครองเรือน จึงได้กราบทูลลาพระเจ้าปเสนทิโกศล ออกบวชเป็นชฎิล บำเพ็ญพรตตามประเพณีพราหมณ์ ตั้งสำนักอยู่ที่ริมฝั่งแม่น้ำโคธาวารี ระหว่างเมืองอัสสกะและเมืองอาฬกะ ตัวเองเป็นเจ้าสำนักและเป็นอาจารย์ใหญ่ทำหน้าที่ทั้งรับและอบรมสั่งสอนไตรเพทแก่ศิษย์ทั่วไป โมฆราชมาณพ พร้อมกับเพื่อศิษย์อีกหลายคนได้ออกบวชติดตามด้วยพราหมณ์พาวรี แม้จะบวชเป็นฤๅษีชฎิลเช่นเดียวกับตระกูลกัสสปะ ๓ พี่น้อง แต่คนทั่วไปก็นิยมเรียก “พราหมณ์พาวรี” อยู่เช่นเดิม ไม่นิยมเรียกว่า “ชฎิล” เหมือนตระกูลกัสสปะ ทรงสอบการตรัสรู้ เมื่อเจ้าชายสิทธัตถะ ผู้เป็นพระราชโอรสของพระเจ้าสุทโธทนศากยราชา ผู้ครองนคร     กบิลพัสดุ์ เสด็จออกบรรพชาได้ตรัสรู้พระอนุตรสัมมาสัมโพธิญาณแล้วเที่ยวสั่งสอนเวไนยสัตว์ให้เกิดศรัทธาเลื่อมใสออกบวชประพฤติพรหมจรรย์ ติดตามพระองค์มากมาย พราหมณ์พาวรีได้ทราบข่าวเป็นลำดับ แต่ก็ยังเคลือบแคลงใจในการตรัสรู้ขององค์พระสัพพัญญโคดมเจ้า จึงตั้ง ปัญหาขึ้น ๑๖ หมวด แล้วมอบให้ศิษย์ ๑๖ คน นำไปกราบทูลถามพระบรมศาสดา ซึ่งขณะนั้นประทับอยู่ที่ปาสาณเจดีย์ แคว้นมคธ และโมฆราชมาณพก็เป็นหนึ่งในจำนวนศิษย์เหล่านั้น อชิตมาณพ ผู้เป็นหัวหน้าได้พาคณะศิษย์อีก ๑๕ คน คือ ๑. ติสสเมตเตยยะ ๒. ปุณณกะ ๓. เมตตคู ๔. โธตกะ ๕. อุปสีวะ ๖. นันทกะ๗. เหมกะ ๘. โตเทยยะ ๙. กัปปะ ๑๐. ชตุกัณณี ๑๑. ภัทราวุธะ ๑๒. อุทยะ ๑๓. โปสาละ ๑๔. ปิงคิยะ และ ๑๕. โมฆราช รวมทั้งสิ้นจำนวน ๑๖ คน พากันไปเข้าเฝ้า พระบรมศาสดาเพื่อทูลถามปัญหา ณ ปาสาณเจดีย์แห่งหนึ่ง กราบทูลถามปัญหาเป็นคนที่ ๑๕ ในบรรดามาณพทั้ง ๑๖ คนนั้น โมฆราชมาณพ นับว่าเป็นผู้มีปัญญาดีกว่ามาณพทั้ง หมด จึงคิดที่จะทูลถามปัญหาเป็นคนแรก แต่เห็นว่าอชิตมาณพอยู่ในฐานะเป็นหัวหน้าผู้นำมา จึงเปิดโอกาสให้ถามเป็นคนแรก เมื่ออชิตะ ทูลถามจบแล้ว โมฆราชมาณพ ปรารถนาจะถาม เป็นคนที่ ๒ แต่พระพุทธองค์ตรัสห้ามว่า “ดูก่อนโมฆราช ท่านจงรอให้มาณพคนอื่น ๆ ถามก่อนเถิด” เมื่อมาณพคนอื่น ๆ ถามไปโดยลำดับถึงคนที่ ๘ โมฆราชมาณพ ก็แสดงความประสงค์ จะทูลถามเป็นคนที่ ๙ พระพุทธองค์ก็ตรัสห้ามไว้อีกครั้ง จนถึงลำดับคนที่ ๑๔ ผ่านไปแล้ว
ปัญหาของโมฆราชมาณพ
โมฆราชมาณพ จึงได้มีโอกาสทูลถามเป็นคนที่ ๑๕ โดยกราบทูลถามว่า “ข้าแต่พระองค์ผู้เจริญ โลกนี้ก็ดี โลกอื่นก็ดี พรหมโลกกับทั้งเทวโลกก็ดี ย่อมไม่ ทราบความเห็นของพระองค์ เหตุดังนั้น จึงมีปัญหามาถึงพระองค์ ผู้มีปรีชาญาณเห็นล่วงสามัญชนทั้งปวงอย่างนี้ ข้าพระพุทธเจ้า จะพิจารณาเห็นโลกอย่างไร มัจจุราชคือความตายจึงจะไม่แลเห็น คือ จักไม่ตามทัน พระเจ้าข้า” พระบรมศาสดา ตรัสพยากรณ์ว่า “ดูก่อนโมฆราช ท่านจงมีสติพิจารณาดูโลกโดยความเป็นของว่างเปล่า ถอนความเห็นว่าตัวของเราเสียทุกเมื่อเถิด ท่านจะข้ามล่วงมัจจุราชเสียได้ด้วยอุบายนี้ท่านพิจารณาเห็นโลกอย่างนี้แล้ว มัจจุราชคือความตายจักแลไม่เห็น” เมื่อพระบรมศาสดา ตรัสพยากรณ์ปัญหาของโมฆราชมาณพ จบลงแล้วโมฆราชมาณพ พร้อมด้วยชฎิลทั้งหมด ได้บรรลุพระอรหัตผลสิ้นอาสวกิเลสทุกคนเว้นแต่ปิดคิยมาณพผู้เดียวเพราะมัวแต่คิดถึงอาจารย์พราหมณ์พาวรีผู้เป็นลุง จึงได้เพียงญาณหยั่งเห็นในธรรมเท่านั้น     มาณพทั้ง ๑๖ คน กราบทูลขออุปสมบท พระพุทธองค์ประทานด้วยวิธีเอหิภิกขุอุปสัมปทา ได้เป็นพระภิกษุในพระพุทธศาสนา พร้อมบาตรและจีวรอันสำเร็จด้วยบุญฤทธิ์ ส่วนพระปิงคิยเถระกราบทูลลากลับไปแจ้งข่าวแก่พราหมณ์พาวรี แสดงธรรมตามที่พระพุทธ องค์ทรงแก้ปัญหาทั้ง ๑๖ ข้อ ให้ฟังแล้วยังพราหมณ์พาวรี ให้บรรลุธรรมาพิสมัยชั้นเสขภูมิ พระโมฆราชนั้น เมื่ออุปสมบทแล้วปรากฏว่าท่านเป็นผู้มักน้อยสันโดษยินดีเฉพาะการ ใช้สอยจีวรที่เศร้าหมอง ๓ ประการ คือ ๑. ผ้าเศร้าหมอง ๒. ด้ายเย็บผ้าเศร้าหมอง ๓. น้ำย้อมผ้า  เศร้าหมองด้วยเหตุนี้ พระพุทธองค์จึงทรงยกย่องท่านในตำแหน่งเอตทัคคะ เป็นผู้เลิศกว่าภิกษุ ทั้งหลายในทาง ผู้ยินดีในจีวรเศร้าหมอง
บั้นปลายชีวิต
ในคัมภีร์ทางพระพุทธศาสนาไม่ระบุว่าท่านดับขันธปรินิพพานที่ใด แต่ท่านคงดำรงขันธ์อยู่พอสมควรแก่กาลจึงดับขันธปรินิพพาน
โมบูตู เซเซ เซโก
โมบูตู เซเซ เซโก (Mobutu Sese Seko; เกิด Joseph-Desiré Mobutu; 14 ตุลาคม 1930 – 7 กันยายน 1997) เป็นเผด็จการทหารและประธานาธิบดีของประเทศสาธารณรัฐประชาธิปไตยคองโก (ซึ่งโมบูตูเปลี่ยนชื่อเป็นซาอีร์ในปี ค.ศ.1971) ตั้งแต่ปี ค.ศ.1965 ถึง ค.ศ.1997 เขายังเป็นประธานองค์การเอกภาพแอฟริกาในปี ค.ศ.1967–1968
ระหว่างวิกฤตการณ์คองโก กองทัพเบลเยียมช่วยพันเอกโมบูตูทำรัฐประหารต่อรัฐบาลชาตินิยมของ ปาทริส ลูมูมบา ในปี 1960 และได้ประหารชีวิตลูมัมบาโดยการยิงเป้า โมบูตูได้เป็นเสนาธิการกองทัพ ก่อนที่จะได้รับอำนาจอย่างแท้จริงในรัฐประหารครั้งที่สองในปี 1965 โมบูตูเปลี่ยนชื่อประเทศคองโกเป็นซาอีร์ในปี 1971 และเปลี่ยนชื่อตัวเองเป็น โมบูตู เซเซ เซโก ในปี 1972
โมบูตูเปลี่ยนประเทศเป็นรัฐพรรคการเมืองเดียวซึ่งอำนาจทั้งหมดตกอยู่ในมือเขา เขายังเป็นบุคคลที่ถูกบูชาตามลัทธิบูชาบุคคลอีกด้วย ภายใต้การปกครองของเขา โมบูตูสร้างรัฐที่รวมอำนาจและรวมทรัพย์สมบัติไว้ส่วนตัวผ่านการแสวงหากำไรและคอร์รัปชั่น ทำให้บางคนเรียกการปกครองของเขาว่า "โจราธิปไตย" ประเทศมีอัตราเงินเฟ้อที่ควบคุมไม่ได้ มีหนี้สินมาก และการลดลงของค่าสกุลเงิน ในปี 1991 ความถดถอยทางเศรษฐกิจและความไม่สงบทำให้เขาตกลงที่จะแบ่งอำนาจกับผู้นำฝ่ายค้านแต่เขาใช้กองทัพในการขัดขวางการเปลี่ยนแปลงนี้จนกระทั่งเดือนพฤษภาคม ปี 1997 กองกำลังกบฏนำโดย โลร็อง-เดซีเร กาบีลา ขับไล่เขาออกนอกประเทศ ซาอีร์ถูกเปลี่ยนชื่อกลับเป็นสาธารณรัฐประชาธิปไตยคองโก เขาเจ็บป่วยจากมะเร็งต่อมลูกหมากและเสียชีวิตในอีกสามเดือนถัดมาที่โมร็อกโก
โมบูตูมีชื่อด้านการคอร์รัปชั่นและการฉ้อฉลเงินระหว่าง 4 ล้าน ถึง 15 ล้านดอลลาร์สหรัฐในช่วงที่เขาปกครองเช่นเดียวกับความฟุ่มเฟือยอย่างเช่นนั่งเครื่องบินคอนคอร์ดบินไปเที่ยวและซื้อของที่ปารีส โมบูตูปกครองประเทศกว่า 3 ทศวรรษ ซึ่งมีการละเมิดสิทธิมนุษยชน โมบูตูยังถูกกล่าวว่าเป็น "ผู้เผด็จการในแอฟริกาตามแบบฉบับ"
ศูนย์การบินทหารบก
ศูนย์การบินทหารบก เป็นส่วนราชการที่ขึ้นตรงต่อกองทัพบกไทย เป็นหน่วยสายวิทยาการที่ใหญ่ที่สุดในกิจการการบินของกองทัพบกไทย โดยมีศูนย์บัญชาการอยู่ ณ ค่ายสมเด็จพระศรีนครินทรา เป็นค่ายทหารในสังกัดกองทัพบกไทย ตั้งอยู่ที่ตำบลเขาพระงาม อำเภอเมืองลพบุรี จังหวัดลพบุรี
ประวัติ
เสด็จพระราชดำเนินพร้อมด้วย สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ มาเป็นองค์ประธานในพิธีเปิดนามค่ายสมเด็จพระศรีนครินทรา
การพระราชทานนามค่าย
ในวันอังคารที่ 11 ตุลาคม พ.ศ. 2520 เนื่องจากวันนี้เป็นวันมหามงคล สมเด็จพระศรีนครินทราบรมราชชนนี เสด็จพระราชดำเนินพร้อมด้วยสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ มาเป็นองค์ประธานในพิธีเปิดนามค่ายสมเด็จพระศรีนครินทรา ซึ่งพระองค์ทรงพระกรุณาโปรดเกล้าฯ พระราชทานตามหนังสือวังสระปทุม ลงวันที่ 3 มีนาคม พ.ศ. 2520 กรมการบินทหารบก (ศูนย์การบินทหารบกปัจจุบัน) ขอพระราชทานพระนามาภิไธยของสมเด็จพระศรีนครินทราบรมราชชนนีเป็นนามค่ายก็เพื่อเทิดทูนพระเกียรติของพระองค์เพราะว่าสมเด็จพระศรีนครินทราพระองค์บรมราชชนนีทรงประกอบ คุณงามความดีแก่ประเทศชาติประชาชนชาวไทย ทรงตรากตรำพระวรกายเพื่อเสด็จออกเยี่ยมเยียนประชาชนทุกแห่งไม่ว่าสถานที่นั้นอยู่ห่างไกล, ทุรกันดารเพียงใด พระมหากรุณาธิคุณของพระองค์เป็นที่แซ่ซ้องสรรเสริญในหมู่พสกนิกรทั่วไป
บทบาทในฐานะเป็นหน่วยสนับสนุนการรบ
ศูนย์การบินทหารบกได้จัดอากาศยานและกำลังพลสนับสนุนแผนงานการต่อสู้เพื่อเอาชนะคอมมิวนิสต์และแผนยุทธการต่าง ๆ ของกองทัพบก ตั้งแต่ปีพุทธศักราช ๒๕๑๐ เป็นต้นมา โดยมีหน่วยรับผิดชอบหลักในปัจจุบัน คือ กองบินสนับสนุนทั่วไป ซึ่งเป็นหน่วยบินในอัตราของศูนย์การบินทหารบกและหน่วยที่กระทรวงกลาโหมกำหนด คือกองพันบิน ซึ่งมีหน่วยบินในบังคับบัญชา จำนวน ๕  กองบิน ที่ประกอบด้วย ๔ กองบินปีกหมุน และ ๑ กองบินปีกติดลำตัวและซึ่งหน่วยบินเหล่านี้มีภารกิจหลักในการสนับสนุนหน่วยทหารภาคพื้นด้วยการปฏิบัติการทางอากาศ ทั้งภารกิจทางยุทธวิธีและภารกิจอื่น ๆ ตามที่ได้รับมอบหมาย
วันการบินทหารบก
ชาวการบินทหารบกจึงได้ลงความเห็นร่วมกันกำหนดเอาวันสำคัญแห่งวีรกรรมของ ร.ท.ชูชาติ วณีสอน คือ วันที่ 14 มิถุนายน เป็น วันการบินทหารบก  เพื่อจะได้ร่วมกันจัดงานบำเพ็ญกุศลและทำกิจกรรมต่าง ๆ เป็นการรำลึกถึงเจ้าหน้าที่การบินทหารบกผู้วายชนม์เป็นประจำทุกปีสืบต่อไป
ขบวนการจ้าวสรรพสัตว์ จูโอเจอร์
หรือในชื่อภาษาญี่ปุ่น โดบุทสึเซ็นไต จูโอเจอร์ เป็นละครโทรทัศน์โทคุซัทสึ จากละครชุดซูเปอร์เซ็นไตซีรีส์ ลำดับที่ 40 ออกอากาศครั้งแรกเมื่อวันที่ 14 กุมภาพันธ์ ค.ศ. 2016 ถึงวันที่ 5 กุมภาพันธ์ ค.ศ. 2017 ทุกวันอาทิตย์เวลา 7:30 - 8:00 ทางสถานีโทรทัศน์ทีวีอาซาฮิในประเทศญี่ปุ่น มีจำนวนตอนทั้งหมด 48 ตอน
ประวัติ
ขบวนการจ้าวสรรพสัตว์ จูโอเจอร์ เป็นผลงานลำดับที่ 40 ของซูเปอร์เซ็นไตซีรีส์ และเป็นผลงานที่อยู่ในช่วงครบรอบผลงานที่ 40 ซีรีส์อีกด้วย โดยเรื่องนี้ใช้ธีมสัตว์ป่าเข้ามาใช้ โดยสิ่งที่แตกต่างกับเรื่องก่อนคือ สมาชิก 1 คนมาจากโลกมนุษย์ ส่วนอีก 4 คนมาจากต่างมิติ และเป็นอีกครั้งที่ใช้สีน้ำเงินเป็นนักรบหญิงหลังจากที่ใช้ไปแล้วใน ขบวนการเวทมนตร์ มาจิเรนเจอร์
ด้านหุ่นยนต์ได้นำลูกบาศก์มาเป็นต้นแบบหลักในการออกแบบหุ่น โดยจุดเด่นคือสามารถแปลงร่างกลายเป็นสัตว์ได้
เนื้อเรื่อง
ยามาโตะ นักสัตว์วิทยาที่กำลังพาเด็กๆ เข้าชมป่าได้เผอิญทำ จูโอคิวบ์ ที่เคยได้รับมา จาก มนุษย์นก บาโดะ จูแมนที่ช่วยถ่ายทอดพลังรักษาเขาในตอนเด็ก และเผลอหลุดเข้าไปในโลกคู่ขนานที่มีชื่อว่า จูแลนด์ ดินแดนของชาวจูแมน ระหว่างที่กำลังเข้าใจผิดกัน ยามาโตะ และ หนุ่มสาวชาวจูแมนทั้ง 4 ได้ถูก ดูดมายังโลกมนุษย์ และได้พบว่า โลกกำลังถูก กลุ่มนอกรีตอวกาศ เดธแกเลี่ยน รุกราน ทำให้ คิวบ์ ที่เปรียบเสมือนทางเข้าระหว่างจูแลนด์ กับโลกมนุษย์ พังทลายลง ในระหว่างนั้น ยามาโตะ และ ชาวจูแมน ได้ใช้พลัง จูโอคิวบ์ ที่เปลี่ยนสภาพเป็น จูโอเชนเจอร์ แปลงร่างเป็นจูโอเจอร์ เข้าต่อสู้
หลังจากนั้น ยามาโตะ ได้ชวนจูแมนทั้ง 4 คนประกอบด้วย มนุษย์ฉลาม เซละ, มนุษย์สิงโต เลโอ, มนุษย์ช้าง ทัสค์ และ มนุษย์เสือ อามุ ให้มาอาศัยอยู่ที่บ้านพักของตนที่อยู่กับลุง พร้อมกับออกตามหา จูโอคิวบ์ ที่เหลืออีกชิ้น ให้ครบเพื่อที่ใช้ฟื้นสภาพให้ คิวบ์ที่พังทลาย
พวกยามาโตะ พบกับ แลร์รี่ มนุษย์ กอริลล่า ชาวจูแมน ที่เกรงกลัวมนุษย์ แต่เมื่อเห็นถึงจิตใจของยามาโตะ แลร์รี่ จึงยอมถ่ายพลังให้ยามาโตะเป็นตนที่ 2 ทำให้ยามาโตะสามารถแปลงร่างเป็น จูโอกอริลล่า ผู้มีพละกำลังมหาสารได้ แต่นั่นทำให้แลร์รี่มีสภาพร่างกายที่แก่ลง ยามาโตะจึงรู้ว่าสาเหตุที่ตนแปลงร่างเป็นจูโอเจอร์ได้ เพราะ บาโดะ เคยถ่ายพลังให้ในตอนเด็ก
หลังจากนั้น เดธแกเลี่ยน ได้จับตัว จูแมน 3 ตน ได้แก่ มนุษย์แรด มนุษย์จระเข้ และ มนุษย์หมาป่า เพื่อถ่ายพลังสร้างนักรบคนใหม่คือ จูโอเดอะเวิลด์ ผู้เล่นตัวพิเศษของเดธเกลเลี่ยน และ ต่อมา ได้กลับใจมาเป็นกำลังสำคัญให้กับจูโอเจอร์ ในฐานะจูโอเจอร์คนที่ 6
ขบวนการจ้าวสรรพสัตว์ จูโอเจอร์
กลุ่มขบวนการผู้มีพลังจูแมนจากโลกต่างมิติจูแลนด์ ในการแปลงร่างสามารถใช้พลัง ปลดปล่อยสัญชาติญาณ มีคำพูดหลังจากกล่าวขานนามคือ อย่ามาดูถูกดาวดวงนี้นะ! (この星をなめるなよ！)
จูโอคิวบ์
เกิดจากการเรียกผ่านมายังจูโอเชนเจอร์ โดยจูโอคิวบ์จะขยายใหญ่ขึ้นเป็นยานรบ
! ชื่อ !! ความสูง !! ความกว้าง !! ความยาว !! น้ำหนัก !! ความเร็ว !! แรงกำลัง !! ปรากฏตัวครั้งแรก !style="background-color:#ff0000;color:#ffffff" |คิวบ์อีเกิ้ล !style="background-color:#0000ff;color:#ffffff" |คิวบ์ชาร์ค !style="background-color:#ffff00;color:#000000" |คิวบ์ไลออน !style="background-color:#00ff00;color:#000000" |คิวบ์อีเลเฟนท์ !style="background-color:#ffffff;color:#000000" |คิวบ์ไทเกอร์ !style="background-color:#ff0000;color:#000000" |คิวบ์กอริลล่า !style="background-color:#aaaa00;color:#000000" |คิวบ์คร็อกโคไดล์ !style="background-color:#aaaaaa;color:#000000" |คิวบ์วูลฟ์ !style="background-color:#000000;color:#ffffff" |คิวบ์ไรนอส !style="background-color:#ff0000;color:#ffffff" |คิวบ์เวล
จูโอคิวบ์เวพอน
จูโอคิวบ์รูปร่างขนาดเล็กทำหน้าที่เป็นตัวช่วยของหุ่นยนต์ยักษ์ โดยทำหน้าที่เป็นอาวุธ
! ชื่อ !! ความสูง !! ความกว้าง !! ความยาว !! น้ำหนัก !! ความเร็ว !! แรงกำลัง !! ปรากฏตัวครั้งแรก !style="background-color:#ffaa00;color:#ffffff" |คิวบ์คิริน 9.0 เมตร (โหมดอาวุธ) 27.0 เมตร (โหมดอาวุธ) !style="background-color:#5500aa;color:#ffffff" |คิวบ์โมกุระ 10.0m เมตร (โหมดอาวุธ) 7.0m เมตร (โหมดอาวุธ) !style="background-color:#aa5500;color:#ffffff" |คิวบ์คุมะ (คิวบ์แพนด้า) 18.0 เมตร (โหมดอาวุธ) 11.0 เมตร (โหมดอาวุธ) (380 กม./ชม.) (ตอนที่ 19) !style="background-color:#000055;color:#ffffff" |คิวบ์โคโมริ 5.0 เมตร (โหมดอาวุธ) 34.0 เมตร (โหมดอาวุธ) !style="background-color:#aaff00;color:#ffffff" |คิวบ์ออคโตปัส !style="background-color:#ffffff;color:#000000" |คิวบ์ชิมะอุมะ 9.0 เมตร (โหมดอาวุธ) 27.0 เมตร (โหมดอาวุธ) !style="background-color:#00aaff;color:#ffffff" |คิวบ์คาโมโนะฮาชิ 10.0 เมตร (โหมดอาวุธ) 7.0 เมตร (โหมดอาวุธ) !style="background-color:#ffff00;color:#000000" |คิวบ์เฮียว 18.0 เมตร (โหมดอาวุธ) 11.0 เมตร (โหมดอาวุธ) !style="background-color:#005500;color:#ffffff" |คิวบ์ฟุคุโร่ 34.0 เมตร (โหมดอาวุธ) 5.5 เมตร (โหมดอาวุธ)
จูโอคิง
หุ่นยนต์ที่รวมร่างระหว่างจูโอคิวบ์จำนวน 3 อันโดยมีคิวบ์อีเกิ้ลเป็นตัวแกนกลาง
จูโอไวลด์
หุ่นยนต์ที่รวมร่างระหว่างจูโอคิวบ์จำนวน 3 อันโดยมีคิวบ์กอริลล่าเป็นตัวแกนกลางหลัก มีบิ๊ก ไวลด์ แคนนอน เป็นอาวุธ
ข้อมูลจำเพาะ
ข้อมูลอ้างอิงจำนวนตัวเลขจากเว็บไซต์ทีวีอาซาฮิ
กลุ่มนอกรีตอวกาศ เดธแกเลี่ยน
กลุ่มนอกรีตอวกาศ เดธแกเลี่ยน (宇宙の無法者デスガリアン) เป็นกลุ่มมนุษย์ต่างดาวที่ล่าอาณานิคมดวงดาวต่างๆ โดยล่ามาแล้วถึง 99 ดวงและดาวดวงที่ 100 คือดาวโลก โดยใช้บลัดเกมในการวางแผนเพื่อยึดครองดวงดาวนั้น
การออกอากาศ
โดบุทสึเซ็นไต จูโอเจอร์ ออกอากาศทุกวันอาทิตย์เวลา 7:30 - 8:00 ทางสถานีโทรทัศน์ทีวีอาซาฮิในประเทศญี่ปุ่น ออกอากาศครั้งแรกเมื่อวันที่ 14 กุมภาพันธ์ ค.ศ. 2016 ถึงวันที่ 5 กุมภาพันธ์ ค.ศ. 2017
สำหรับประเทศไทย ขบวนการจ้าวสรรพสัตว์ จูโอเจอร์ ออกอากาศทางช่องทรูสปาร์ค จัมพ์ ทุกวันจันทร์ถึงศุกร์ เวลา 19.30 น. เริ่มวันจันทร์ที่ 10 กรกฎาคม พ.ศ. 2560 ถึงวันพุธที่ 13 กันยายน พ.ศ. 2560 ใช้ชื่อว่า โดบุทสึ เซนไท จูโอเจอร์ ตามผังรายการ แต่ตอนออกอากาศในเรื่องใช้ชื่อ ขบวนการสัตว์ป่า จูโอเจอร์ อย่างไรก็ตามในปี พ.ศ. 2561 ได้ออกอากาศทางช่อง การ์ตูนคลับแชนเนล และ ช่อง 9 MCOT HD ทุกวันเสาร์และวันอาทิตย์ โดยใช้ชื่อว่า ขบวนการจ้าวสรรพสัตว์ จูโอเจอร์ ซึ่งของช่อง 9 ออกอากาศเวลา 7:30 น. - 8:00 น. ต่อมาใน ปี พ.ศ. 2562 ได้ออกอากาศซ้ำทางช่อง MCOT Family ทุกวันพฤหัสบดีและวันศุกร์เวลา 19:00 - 19:30 น. และ รีรันวันศุกร์และวันเสาร์เวลา 07:00 - 07:30 น. ตั้งแต่วันที่ 14 กุมภาพันธ์ 2562 - 29 มีนาคม 2562, ต่อมาเปลี่ยนเวลาออกอากาศเป็นทุกวันพุธและพฤหัสบดีเวลา 17:30 - 18:00 น และ รีรันวันพฤหัสบดีและวันศุกร์เวลา 07:30 - 08:00 น. เริ่มวันที่ 3 เมษายน 2562 นอกจากนี้ได้ออกอากาศทางสถานีโทรทัศน์ดิจิตอล ทรูโฟร์ยู ช่อง 24 เมื่อวันที่ 4 มกราคม พ.ศ. 2563 ทุกวันเสาร์เวลา 7:00 - 8:00 น. โดยออกอากาศวันละสองตอน และได้มีการนำลงวิดีโอสตรีมมิ่งทาง Line TV, Mono Maxx, WeTV และ TrueID ซึ่งได้ลงครบทุกตอน
เดอะสตาร์ ค้นฟ้าคว้าดาว ปี 5
เดอะสตาร์ ค้นฟ้าคว้าดาว ปี 5 เป็นการแข่งขันเดอะสตาร์ ค้นฟ้าคว้าดาว ปีที่ 5 โดยเริ่มรับสมัครผู้เข้าแข่งขันตั้งแต่เดือนพฤศจิกายน พ.ศ. 2551 และออกอากาศครั้งแรกเมื่อวันที่ 7 กุมภาพันธ์ พ.ศ. 2552 ทาง โมเดิร์นไนน์ทีวี
ในปีนี้มีผู้เข้าร่วมการแข่งขันทั้งสิ้น 19,276 คน ทั่วประเทศ ซึ่งทำลายสถิติของปีก่อนหน้ามีผู้เข้าแข่งขัน 16,927 คน
การรับสมัคร
การแข่งขันระดับภาคได้แบ่งการแข่งขันออกเป็น 4 ภาค ได้แก่
ภาคกลาง
การแข่งขันภาคกลางได้จัดการแข่งขันขึ้นในวันที่ 1-2 พฤศจิกายน พ.ศ. 2551 ที่ตึก GMM Grammy Place กรุงเทพมหานคร ซึ่งมีผู้เข้าแข่งขันกว่า 3,000 คน โดยในรอบแรกมีผู้ผ่านเข้ารอบทั้งหมด 12 คน และผู้ที่ผ่านเข้ารอบ 20 คนสุดท้ายมี 6 คน ดังนี้
ภาคตะวันออกเฉียงเหนือ
การแข่งขันภาคอีสานได้จัดการแข่งขันขึ้นในวันที่ 8-9 พฤศจิกายน พ.ศ. 2551 ที่โรงแรมเจริญธานีปริ๊นเซส จังหวัดขอนแก่น ซึ่งมีผู้เข้าแข่งขันกว่า 2,000 คน โดยในรอบแรกมีผู้ผ่านเข้ารอบทั้งหมด 9 คน และผู้ที่ผ่านเข้ารอบ 20 คนสุดท้ายมี 5 คน ดังนี้
ภาคใต้
การแข่งขันภาคใต้ได้จัดการแข่งขันขึ้นในวันที่ 22-23 พฤศจิกายน พ.ศ. 2551 ที่โรงแรมเมโทรโพล จังหวัดภูเก็ต ซึ่งมีผู้เข้าแข่งขันกว่า 1,000 คน โดยในรอบแรกมีผู้ผ่านเข้ารอบทั้งหมด 9 คน และผู้ที่ผ่านเข้ารอบ 20 คนสุดท้ายมี 5 คน ดังนี้
ภาคเหนือ
การแข่งขันภาคเหนือได้จัดการแข่งขันขึ้นในวันที่ 15-16 ธันวาคม พ.ศ. 2551 ที่โรงแรมโลตัสปางสวนแก้ว จังหวัดเชียงใหม่ ที่เดิมได้ถูกกำหนดไว้ในวันที่ 29-30 พฤศจิกายน พ.ศ. 2551 แต่เนื่องจากปัญหาสนามบินสุวรรณภูมิปิด ทำให้ทีมงานไม่สามารถเดินทางไปภาคเหนือได้ จำเป็นต้องเลื่อนวันรับสมัครออกไป ซึ่งมีผู้เข้าแข่งขันกว่า 5,000 คน โดยในรอบแรกมีผู้ผ่านเข้ารอบทั้งหมด 10 คน และในรอบสุดท้ายมีผู้ผ่านเข้ารอบ 5 คน ดังนี้
รอบ 20 คนสุดท้าย
จากผู้สมัครทั่วประเทศ 19,276 คน มีผู้ที่ผ่านเข้ารอบจากภาคต่าง ๆ ทั้งสิ้น 20 คน โดยทั้ง 20 คนนี้จะต้องเดินทางไปแข่งขันต่อที่กรุงเทพมหานคร เพื่อค้นหา 8 คนสุดท้ายที่จะเข้าไปสู่รอบสุดท้าย ได้แก่ (เรียงตามลำดับหมายเลขภาค)
ลำดับการเรียก 8 คนสุดท้าย
เรียงตามลำดับที่กรรมการเรียกชื่อ
ผู้เข้ารอบ 8 คนสุดท้าย
เรียงลำดับตามหมายเลข
ลำดับการเรียกชื่อของ 8 ผู้เข้ารอบสุดท้าย
การประกาศชื่อของผู้เข้ารอบต่อไป (ตามลำดับ จนถึงผู้ที่ไม่ได้ไปต่อ)
สัปดาห์แรก
ในสัปดาห์แรกของการถ่ายทอดสดรายการเดอะสตาร์ (7 มีนาคม พ.ศ. 2552) มีรายละเอียดดังนี้ หมายเหตุ : ตารางพื้นสีเหลือง หมายถึง 2 อันดับสุดท้าย (รวมกันได้ 9.90%) จึงไม่สามารถเปิดเผยคะแนนได้
คอนเสิร์ต 14 มีนาคม พ.ศ. 2552
หมายเหตุ : ตารางพื้นสีเหลือง หมายถึง 2 อันดับสุดท้าย (รวมกันได้ 11.21%) จึงไม่สามารถเปิดเผยคะแนนได้
วันประกาศผล 15 มีนาคม พ.ศ. 2552
ในวันประกาศผล จะมีผู้เข้าแข่งขันเดอะสตาร์ในปีที่ผ่านมา ผลัดเปลี่ยนหมุนเวียนขึ้นมาร้องเพลงในช่วงที่ 2 ของรายการ ซึ่งในสัปดาห์นี้คือ แก้ม-วิชญาณี เปียกลิ่น ร้องเพลง ใบไม้ และผู้ที่ไม่ได้ไปต่อในสัปดาห์นี้คือ โส-สรรัศมิ์ อัศวลาภสกุล อำลาด้วยเพลง คนไม่เอาถ่าน
สัปดาห์ที่ 2
ในสัปดาห์ที่ 2 เป็นการแข่งขันในหัวข้อ "เพลงร็อค " มีรายละเอียดดังนี้
วันประกาศผล 22 มีนาคม พ.ศ. 2552
ในวันประกาศผล รุจ-ศุภรุจ เตชะตานนท์ มาร้องเพลง เธอเป็นคนเดียวที่ฉันจะรัก และผู้ที่ไม่ได้ไปต่อในสัปดาห์นี้คือ น้ำตาล-บุตรศรัณย์ ทองชิว อำลาด้วยเพลง ความทรงจำสีจาง
สัปดาห์ที่ 3
ในสัปดาห์ที่ 3 เป็นการแข่งขันในหัวข้อ "เพลงลูกทุ่ง " มีรายละเอียดดังนี้
คอนเสิร์ต 28 มีนาคม พ.ศ. 2552
หมายเหตุ : ตารางพื้นสีเหลือง หมายถึง 2 อันดับสุดท้าย (รวมกันได้ 25.61%) จึงไม่สามารถเปิดเผยคะแนนได้
วันประกาศผล 29 มีนาคม พ.ศ. 2552
ในวันประกาศผล ต้น - ชยธร เศรษฐจินดา และ ดิว - อลงกรณ์ ต้นหนองดู่ จาก เดอะสตาร์ ค้นฟ้าคว้าดาวปี 4 มาร้องเพลง "เธอคือหัวใจของฉัน" และผู้ที่ไม่ได้ไปต่อในสัปดาห์นี้คือ นัท - ณัฐมน กฤษณคุปต์ หมายเลข 6 อำลาด้วยเพลง แค่ได้คิดถึง
สัปดาห์ที่ 4
ในสัปดาห์ที่ 4 เป็นการแข่งขันในหัวข้อ "เพลงป็อบช้า และ ป็อบแดนซ์" มีรายละเอียดดังนี้
คะแนนสะสมและ 10% จาก 100 เสียงในห้องส่ง
หมายเหตุ : ตารางพื้นสีเหลือง หมายถึง 2 อันดับสุดท้าย (รวมกันได้ 29.84%) จึงไม่สามารถเปิดเผยคะแนนได้ และสัปดาห์นี้เป็นสัปดาห์สุดท้ายในการประกาศผลคะแนนสะสมกลางสัปดาห์ด้วย
วันประกาศผล 5 เมษายน พ.ศ. 2552
ในวันประกาศผล เอ็ม - อรรถพล ประกอบของ จาก เดอะสตาร์ ค้นฟ้าคว้าดาวปี 2 มาร้องเพลง "ตัวอิจฉา" และผู้ที่ไม่ได้ไปต่อในสัปดาห์นี้คือ แกรนด์- พรรณวรท ด้วยเศียรเกล้า หมายเลข3 อำลาด้วยเพลง ขอเป็นคนของเธอ
หมายเหตุ : หลังจากวันประกาศผลสัปดาห์ที่ 4 นี้ ก็ได้มีการหยุดการแข่งขันเป็นเวลา 1 สัปดาห์ ด้วยเหตุผลที่ว่า ให้ทุกๆคนได้เล่นสงกรานต์กันให้เต็มที่ ก่อนที่จะกลับมาแข่งขันสัปดาห์ที่ 5 อีกครั้งเมื่อวันที่ 18 เมษายน และในวันเสาร์และอาทิตย์ของสัปดาห์นั้น ก็ได้มีเทปพิเศษ เดอะ สตาร์ สเปเชียล มาออกอากาศแทน
สัปดาห์ที่ 5
ในสัปดาห์ที่ 5 เป็นการแข่งขันในหัวข้อ "เพลงคู่กับศิลปินจีเอ็มเอ็ม แกรมมี่" และ "เพลงของรุ่นพี่ เดอะสตาร์ มีรายละเอียดดังนี้
วันประกาศผล 19 เมษายน พ.ศ. 2552
ในวันประกาศผล บี้ - สุกฤษฎิ์ วิเศษแก้ว จาก เดอะสตาร์ ค้นฟ้าคว้าดาวปี 3 มาร้องเพลงเมดเล่ย์ "7 วันที่ฉันเหงา, ฮัก , มากมาย" และผู้ที่ไม่ได้ไปต่อในสัปดาห์นี้คือ กิ่ง-เหมือนแพร พานะบุตร หมายเลข 8 อำลาด้วยเพลง ลึกสุดใจ
สัปดาห์ที่ 6
ในสัปดาห์ที่ 6 เป็นการแข่งขันในหัวข้อ "มินิคอนเสิร์ตความยาว 25 นาที" มีรายละเอียดดังนี้
วันประกาศผล 26 เมษายน พ.ศ. 2552
ในวันประกาศผล อาร์ - อาณัตพล ศิริชุมแสง จาก เดอะสตาร์ ค้นฟ้าคว้าดาวปี 3 พร้อมกับ นัท มีเรีย และนักแสดงจากละครเวที แม่นาคพระโขนง เดอะมิวสิคัล มาโชว์การร้องและการแสดงบางส่วนจากละครเวที "แม่นาคพระโขนง เดอะมิวสิคัล" และผู้ที่ไม่ได้ไปต่อในสัปดาห์นี้คือ ฟลุค-พชร ธรรมมล หมายเลข 2 อำลาด้วยเพลง นาฬิกาตาย